
Seimo narė Guoda Burokienė dalyvaus susitikimuose ir konferencijoje 
Seimo Lietuvos valstiečių ir žaliųjų sąjungos frakcijos narė Guoda Burokienė vasario 22 d., trečiadienį, 16 val. kartu su Seimo Pirmininku Viktoru Pranckiečiu susitiks su Panevėžio miesto valdžios atstovais Ramygalos socialinių paslaugų centre (Dariaus ir Girėno g. 28, Ramygala, Panevėžio r.). 17.30 val. susitiks su gyventojais Ramygalos kultūros centre (Vadoklių g. 14, Ramygala, Panevėžio r.).
Vasario 23 d., ketvirtadienį, nuo 10 iki 14 val. dalyvaus konferencijoje „2007–2013 m. Europos Sąjungos investicijų poveikis Lietuvos ekonomikai, žmonėms, gyvenimo kokybei“. Renginys vyks Lietuvos nacionalinėje Martyno Mažvydo bibliotekoje (Gedimino pr. 51, Vilnius).
Guoda Burokienė

Lietuvos Respublikos Seimo narė

Tel. (8 5) 239 6705, el. p. guoda.burokiene@lrs.lt 
